PATVIRTINTA

Ignalinos r. Vidiškių gimnazijos

direktoriaus 2016 m. rugpjūčio 30 d.

įsakymu Nr. V-49

**IGNALINOS R. VIDIŠKIŲ GIMNAZIJOS**

**MOKINIŲ INDIVIDUALIOS PAŽANGOS STEBĖJIMO, FIKSAVIMO, ANALIZAVIMO IR PAGALBOS MOKINIUI TEIKIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Ignalinos r. Vidiškių gimnazijos mokinių individualios pažangos stebėjimo, fiksavimo, analizavimo ir pagalbos mokiniui teikimo tvarkos aprašas (toliau – Aprašas) parengtas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309.
2. Aprašo paskirtis – nustatyti individualios mokinių pažangos stebėjimo, fiksavimo, analizavimo ir pagalbos mokiniui vykdymo būdus ir formas, apibrėžti administracijos, klasės auklėtojų, mokytojų, mokinių, tėvų (globėjų, rūpintojų) funkcijas.
3. Tikslai:
	1. padėti mokiniui mokytis ir bręsti kaip asmenybei;
	2. priimti rezultatų analize pagrįstus sprendimus siekiant mokinio ir gimnazijos pažangos.
4. Uždaviniai:
	1. padėti mokiniui pažinti save, atrasti savo stipriąsias ir silpnąsias puses, įvertinti savo pasiekimų lygmenį, kelti ugdymosi tikslus;
	2. fiksuoti (kaupti) informaciją apie mokinio mokymosi patirtį, pasiekimus ir pažangą;
	3. įžvelgti mokinio ugdymosi galimybes, nustatyti problemas ir spragas, diferencijuoti ir individualizuoti darbą, parinkti ugdymo turinį ir metodus, padedančius mokiniui pasiekti pažangą;
	4. suteikti tėvams (globėjams, rūpintojams) informaciją apie vaiko mokymąsi, pažangą, stiprinti ryšius tarp vaiko, tėvų (globėjų, rūpintojų) ir gimnazijos;
	5. analizuoti kiekvieno mokinio individualią pažangą pamokose ir popamokinėje veikloje; plėtoti bendrąsias kompetencijas;
	6. teikti mokiniui savalaikę mokymosi pagalbą.

**II SKYRIUS**

**INDIVIDUALIOS MOKINIŲ PAŽANGOS STEBĖJIMO, FIKSAVIMO, ANALIZĖS, INFORMAVIMO VYKDYMAS**

1. Siekiant užtikrinti efektyvų individualios pažangos stebėjimo ir fiksavimo, analizės organizavimą, į procesą įtraukiamas mokinys, tėvai (globėjai, rūpintojai), dalykų mokytojai, klasės auklėtojai, pagalbos mokiniui specialistai, administracija.
	1. **Mokinys(5–II kl.)** stebi, fiksuoja ir analizuoja savo individualią pažangą:
		1. mokslo metų pradžioje padedant tėvams (globėjams, rūpintojams) ir/ar klasės auklėtojui sudaro asmeninio tobulėjimo planą (1 priedas);
		2. siekia asmeninio tobulėjimo tikslų: asmenybės ugdymo tikslo ir mokymosi pasiekimų gerinimo tikslo;
		3. numatytais laikotarpiais (signalinio pusmečio, pusmečio, mokslo metų pabaigoje) fiksuoja mokymosi pasiekimų rezultatus ir matuoja kaitą;
		4. numatytais laikotarpiais (I pusmečio, mokslo metų pabaigoje) atlieka asmeninio tobulėjimo plano įsivertinimą (2 priedas);
		5. asmeninės pažangos planavimo ir įsivertinimo dokumentus laiko Pažangos stebėjimo aplanke;
		6. mokslo metų pabaigoje įsega į Pažangos stebėjimo aplanką dalykų mokytojų sukauptus atsiskaitomuosius darbus, per mokslo metus gautus raštus apie laimėjimus ir dalyvavimą olimpiadose, konkursuose, varžybose ir pan.;
		7. pasibaigus mokslo metams Pažangos stebėjimo aplanką aptaria su tėvais (globėjais, rūpintojais).
	2. **Klasės auklėtojas** organizuoja individualios pažangos stebėjimą, fiksavimą ir analizę:
		1. mokslo metų pradžioje su mokiniu aptaria mokymosi pasiekimus ir pagal poreikį naudodamasis asmeninių tikslų kėlimo pavyzdžiais (3 priedas), padeda jam sudaryti asmeninio tobulėjimo planą (1 priedas);
		2. su asmeninio tobulėjimo planu pasirašytinai supažindina mokinio tėvus (globėjus, rūpintojus);
		3. nuolat stebi mokinio mokymosi rezultatus, lankomumą, pagyrimus/pastabas, individualiuose pokalbiuose su mokiniu aptaria, kaip sekasi siekti asmeninio tobulėjimo plane numatytų tikslų;
		4. lapkričio ir kovo mėnesių pabaigoje su mokiniu aptaria signalinius mokymosi pasiekimus, pagalbos poreikį;
		5. pusmečio/metų pabaigoje su mokiniu aptaria mokymosi pasiekimus, pasiekimų kaitą, asmeninio tobulėjimo įsivertinimą. Su įsivertinimu (2 priedas) pasirašytinai supažindina tėvus (globėjus, rūpintojus);
		6. skatina mokinį siekti pažangos, įvertina jo pastangas;
		7. bendradarbiauja su mokinio tėvais (globėjais, rūpintojais);
		8. bendradarbiauja su kitais mokinį mokančiais mokytojais, pagalbos mokiniui specialistais;
		9. pasibaigus mokslo metams parašo tėvams padėkos laišką, kuriame akcentuojamas ne tik pasiektas rezultatas, bet ir mokinio pastangos siekti numatytų tikslų.
	3. **Pradinių klasių mokytojas** stebi, fiksuoja, analizuoja individualią mokinio pažangą:
		1. individualią mokinio pažangą stebi metodinėje grupėje pasirinktais būdais;
		2. mokinio Pažangos stebėjimo aplanke kaupia numatytus metodinėje grupėje mokinio atsiskaitomuosius darbus (testus, nacionalinių mokinių pasiekimų profilius ir pan.);
		3. numatytais ugdymosi laikotarpiais analizuoja informaciją apie mokinio mokymosi pasiekimus ir numato pagalbos poreikį;
		4. skatina mokinį siekti pažangos, įvertina jo pastangas;
		5. bendradarbiauja su mokinio tėvais (globėjais, rūpintojais);
		6. bendradarbiauja su kitais mokinį mokančiais mokytojais, pagalbos mokiniui specialistais;
		7. pasibaigus mokslo metams parašo tėvams padėkos laišką, kurį įsega į Pažangos stebėjimo aplanką.
	4. **Dalyko mokytojas** stebi ir fiksuoja individualią mokinio pažangą:
		1. individualią mokinio pažangą pasirinktais būdais stebi dalyko mokytojų metodinėje grupėje;
		2. kaupia numatytus metodinėje grupėje mokinio atsiskaitomuosius darbus (kontrolinius darbus, nacionalinių mokinių pasiekimų profilius, PUPP rezultatus ir profilius ir kt.);
		3. gimnazijoje nustatyta tvarka teikia mokiniui informaciją apie mokymosi pasiekimus;
		4. ugdo mokinio savivaldžio mokymosi kompetenciją;
		5. bendradarbiauja su mokinio tėvais (globėjais, rūpintojais);
		6. bendradarbiauja su kitais mokinį mokančiais mokytojais, pagalbos mokiniui specialistais;
	5. **Tėvai (globėjai, rūpintojai)** bendradarbiauja skatinant individualią vaiko pažangą:
		1. mokslo metų pradžioje pagal galimybes padeda vaikui išsikelti asmenybės ugdymo tikslą ir sudaryti asmeninio tobulėjimo planą (1 priedas) ar susipažįsta su planu ir aptaria jį su vaiku. Susipažinimą patvirtina parašu;
		2. pusmečio/metų pabaigoje aptaria pasiektus rezultatus, patvirtina tai savo parašu;
		3. nuolat stebi vaiko pažangą, skatina jį siekti asmenybės ugdymo ir mokymosi pasiekimų gerinimo tikslų;
		4. bendradarbiauja su klasės auklėtoju, dalykų mokytojais.
	6. **Administracija** organizuoja individualios mokinio pažangos stebėjimą, fiksavimą, analizavimą:
		1. vykdo individualios mokinio pažangos stebėjimo ir fiksavimo stebėseną;
		2. planuoja pažangos stebėjimo rezultatų aptarimą Mokytojų tarybos posėdžiuose;
		3. inicijuoja stebėjimo rezultatais grįstų sprendimų priėmimą mokinių pasiekimams gerinti ir pažangai skatinti;
		4. sudaro sąlygas mokytojams tobulinti kvalifikaciją mokinių individualios pažangos stebėjimo ir analizavimo srityje;
		5. skatina mokinius gimnazijos Darbo tvarkos taisyklėse numatyta tvarka.

**III SKYRIUS**

**PAGALBOS MOKINIUI TEIKIMAS**

1. Mokinio pasiekimus stebi ir analizuoja dalykų mokytojai, klasės auklėtojas, pagalbos mokiniui specialistai, administracija, kad būtų laiku suteikta mokymosi pagalba:
	1. už mokymosi pasiekimų gerinimą ir mokymosi pagalbos teikimą atsakingas direktoriaus pavaduotojas ugdymui;
	2. mokymosi pagalbos teikimą konsultacijų forma koordinuoja direktoriaus įsakymu paskirtas mokymosi pagalbos teikimo koordinatorius;
	3. mokymosi pagalbos teikimą pamokoje ar konsultacijų forma inicijuoja dalyko mokytojas, klasės auklėtojas.
2. Mokymosi pagalba teikiama pradinio ir pagrindinio ugdymo programos mokiniui, kai jo pasiekimų lygis yra žemesnis nei numatyta bendrosiose programose:
	1. kai 5–II kl. mokinys turi 1 arba 2 nepatenkinamus įvertinimus iš eilės (pradinės klasės mokinys – mokytojo nuožiūra), mokymosi pagalbą teikia mokytojas individualizuodamas ugdymą pamokoje;
	2. kai 5–II kl. mokinys turi 3 nepatenkinamus įvertinimus iš eilės (pradinės klasės mokinys – mokytojo nuožiūra) arba praleidęs daugiau nei dviejų savaičių dalyko pamokas, dalyko mokytojas inicijuoja pagalbos teikimą mokiniui trumpalaikių konsultacijų metu;
	3. jeigu dalykas yra skirstomas į sritis (pvz.: lietuvių kalba ir literatūra), skiriant pagalbą atsižvelgiama į atskiros srities gautus nepatenkinamus įvertinimus.
3. Mokymosi pagalba teikiama gerai ir labai gerai besimokančiam mokiniui:
	1. kai jo vieno ar dviejų dalykų pasiekimai signalinio pusmečio įvertinimuose yra žemesni (pradinių klasių – mokytojo nuožiūra), klasės auklėtojas/pradinių klasių mokytojas inicijuoja pagalbos teikimą individualizuojant ugdymą pamokoje;
	2. kai mokinys ruošiasi olimpiadoms, konkursams, dalyko mokytojas inicijuoja pagalbos teikimą trumpalaikių konsultacijų metu.
4. Skiriant pagalbą konsultacijų forma:
	1. mokytojas kartu su mokiniu ir mokymosi pagalbos koordinatoriumi sudaro pagalbos mokiniui teikimo planą (4 priedas);
	2. mokymosi pagalbos koordinatorius suderina konsultacijų skaičių, laiką ir įrašo skirtas konsultacijas į konsultacijų grafiką (susidarius poreikiui);
	3. apie pagalbos teikimą dalyko mokytojas informuoja mokinio tėvus (globėjus, rūpintojus) per elektroninį dienyną arba telefonu;
	4. paskirtos konsultacijos mokiniui tampa privalomos;
	5. su mokymosi pagalbos rezultatais supažindinami tėvai (globėjai, rūpintojai) pasirašytinai.
5. Mokymosi pagalbai teikti gali būti pasitelkiami kiti dalykų mokytojai ir mokiniai savanoriai (vykdantys socialinę veiklą).
6. Pagalbos priemonių veiksmingumą analizuoja pagalbą teikiantys mokytojai, klasės auklėtojas, pagalbos mokiniui specialistai.
7. Apie atsiradusius mokymosi sunkumus informuojama gimnazijos Vaiko gerovės komisija, kuri su mokiniu, mokytojais, klasės auklėtoju, mokinio tėvais (globėjais, rūpintojais) tariasi dėl tolesnės mokymosi pagalbos suteikimo.

**IV SKYRIUS**

**BAIGIAMOSIOS NUOSTATOS**

1. Mokinio individualios pažangos stebėjimo duomenys klasės auklėtojo fiksuojami nuo atskiros ugdymo programos (pradinio ugdymo, pagrindinio ugdymo I dalies, pagrindinio ugdymo II dalies) pradžios iki pabaigos (5 priedas);
2. Mokinio individualios pažangos stebėjimo duomenys naudojami gimnazijos veiklos kokybės įsivertinimui, mokinių poreikių tenkinimui, palankios ugdymui(si) edukacinės aplinkos kūrimui.

\_\_\_\_\_\_\_\_\_\_\_\_\_\_\_\_\_\_\_\_

 Ignalinos r. Vidiškių gimnazijos

 mokinių individualios pažangos stebėjimo,

fiksavimo, analizavimo ir pagalbos mokiniui

 teikimo tvarkos aprašo

 1 priedas

**ASMENINIO TOBULĖJIMO PLANAS 20\_\_–20\_\_ M. M.**

1. Mokymosi pasiekimų gerinimo tikslas (keliamas padedant klasės auklėtojui).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Dalykas** | **Metinis** **(buvęs)** | **Signalinis** | **I pusmetis** | **KAITA (+ -)** | **Signalinis** | **II pusmetis** | **KAITA (+ -)** | **Metinis** **(šių m. m.)** | **Metinių įvertinimų KAITA (+ -)** |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

2. Asmenybės ugdymo tikslas (keliamas padedant tėvams (globėjams, rūpintojams) ir/ar klasės auklėtojui).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaip sieksiu tikslų (ką pats asmeniškai darysiu)?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kodėl man svarbu, kad pasiekčiau numatytus tikslus?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokinys

(vardas, pavardė, parašas)

Klasės auklėtojas

(vardas, pavardė, parašas)

Tėvai (globėjai, rūpintojai)

(vardas, pavardė, parašas)

**ĮSIVERTINIMO ANKETA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(vardas ir pavardė) (klasė)

|  |  |  |  |
| --- | --- | --- | --- |
| Eil. Nr. | Nuostatos, pastangos | Įvertinimas balais nuo 1 iki 10 | Pastabos |
| 1 | Suprantu, kodėl svarbu mokytis, kaip tai siejasi su mano ateitimi. |  |  |
| 2 | Esu patenkintas savo mokymusi. |  |  |
| 3 | Pamokose stropiai dirbu, netrukdau kitiems mokiniams. |  |  |
| 4 | Visada turiu visas pamokai reikalingas mokymosi priemones. |  |  |
| 5 | Laiku ir stropiai atlieku visus namų darbus. |  |  |
| 6 | Nevėluoju į pamokas, nepraleidžiu jų be pateisinamos priežasties. |  |  |
| 7 | Turiu idėjų klasėje ir imuosi iniciatyvos joms įgyvendinti. |  |  |
| 8 | Palaikau draugiškus santykius su kitais mokiniais, mokytojais. |  |  |
| 9 | Per pertraukas ir po pamokų elgiuosi drausmingai, laikausi tvarkos. |  |  |
| 10 | Aktyviai dalyvauju neformaliojo švietimo ir/ar kitoje popamokinėje veikloje. |  |  |

Kiekvieną teiginį įsivertink balu nuo 1 iki 10 (1 įsivertink teiginį, labiausiai reikalaujantį tobulinimo, toliau rinkis, ką įvertintum 2, toliau 3, 4, 5, 6, 7, 8, 9 įvertink kitus teiginius, 10 įsivertink tą teiginį, kurį manai esant Tavo didžiausia stiprybe).

\_\_\_\_\_\_\_\_\_\_\_\_\_\_\_\_\_\_\_\_

 Ignalinos r. Vidiškių gimnazijos

 mokinių individualios pažangos stebėjimo,

fiksavimo, analizavimo ir pagalbos mokiniui

 teikimo tvarkos aprašo

 2 priedas

**ASMENINĖS PAŽANGOS ĮSIVERTINIMAS**

|  |  |  |
| --- | --- | --- |
|  | Pasiektas rezultatas  | Refleksija |
| I pusmetis | I tikslas |  |
|  |  |
|  |  |
|  |  |
|  |  |
|  |  |
| II tikslas |  |
|  |  |
|  |  |
|  |  |
|  |  |
|  |  |
| II pusmetis | I tikslas |  |
|  |  |
|  |  |
|  |  |
|  |  |
|  |  |
| II tikslas |  |
|  |  |
|  |  |
|  |  |
|  |  |
|  |  |

Klasės auklėtojas

(vardas, pavardė, parašas)

Tėvai (globėjai, rūpintojai)

(vardas, pavardė, parašas)

 Ignalinos r. Vidiškių gimnazijos

 mokinių individualios pažangos stebėjimo,

fiksavimo, analizavimo ir pagalbos mokiniui

 teikimo tvarkos aprašo

 3 priedas

**ASMENINIŲ TIKSLŲ KĖLIMO PAVYZDŽIAI**

|  |  |  |  |
| --- | --- | --- | --- |
| Nuostatos, gebėjimai, pastangos | Galimi tikslai | Galimi žingsniai tikslui pasiekti | Iš kur auklėtojas žinos, kad tikslas pasiektas |
| PAVYZDŽIAI |
| 1.Suprantu, kodėl svarbu mokytis, kaip tai siejasi su mano ateitimi. | 1. Išsiaiškinsiu, kodėl svarbu mokytis visus dalykus.2. Išsiaiškinsiu, ar.....dalyko žinios ir gebėjimai pakankami, kad galėčiau sėkmingai mokytis gimnazijoje.3. Išsiaiškinsiu, kokius dalykus reikia ypač gerai mokytis norint tapti............................... | 1. Aptarsiu su tėvais ateities planus, tolesnio mokymosi galimybes.2. Pasiruošiu ir pasisiūlysiu klasės auklėtojui per klasės valandėlę organizuoti mokinių diskusiją, kodėl svarbu mokytis.3. Karjeros ugdymo valandėlėse, taip pat savarankiškai domėsiuosi profesijoms keliamais reikalavimais. | Iš pokalbio mokinys įvardins, kodėl jam svarbu mokytis |
| 2. Esu patenkintas savo mokymusi.  | 1. .....pusmetyje turėsiu aukštesnį........įvertinimą (ne mažiau kaip.....).2. .....pusmetyje savo bendrą mokymosi vidurkį pasikelsiu iki.....3. Puikiai išmoksiu daugybos lentelę.4. Išmoksiu be klaidų linksniuoti įvardžiuotinius būdvardžius.5. Kita..... | 1. Tvarkingai ir nuosekliai užsirašysiu sąsiuvinyje matematikos uždavinių sprendimą.2. Labai gerai išmoksiu užduotus anglų kalbos žodžius.3. Paprašysiu tėvelių pagalbos ir išmoksiu sklandžiai skaityti.4. Paprašysiu mokytojo papildomos pagalbos ir išmoksiu tinkamai cituoti rašinyje kitų autorių mintis.5. Perskaitysiu visus kūrinius, apie kuriuos kalbėsime per pamokas.6. Prieš kiekvieną atsiskaitymą ar mokydamasis sunkesnes temas paprašysiu tėvų (brolių, seserų), kad paklausinėtų.7. Jeigu ko nesuprasiu pamokoje, po pamokos paklausiu mokytojo.8. Po kontrolinio darbo išsiaiškinsiu savo klaidas ir paprašysiu mokytojo papildomai skirti pasitikrinimui panašių užduočių.9. Paprašysiu mokytojo patarti, kaip geriau atlikti užduotis.10. Paprašysiu, kad klasės draugas perskaitytų mano darbą ir pasakytų, kas gerai, o kas blogai.11. Kai ko nors nesuprasiu, parašysiu klausimus mokytojams į elektroninį dienyną.12. Atliksiu visus namų darbus.13. Aptarsiu su mokytoju, kurias mokymosi spragas ir kaip galėčiau likviduoti.14. Išmoksiu taisykles.15. Nuosekliai dirbsiu per pamokas. | Pažangumo suvestinėsPokalbiai su dalykų mokytojais |
| 3. Pamokose stropiai dirbu, netrukdau kitiems. | 1. Stropiai dirbsiu per pamokas.2. Negaišiu laiko pasiruošdamas pamokai.3. Nesikalbėsiu su draugais per pamokas.4. Nesinaudosiu pamokose mobiliuoju telefonu. | 1. Prieš kiekvieną pamoką visas reikalingas priemones išsiimsiu ir pasidėsiu ant stalo, kad nereikėtų gaišti laiko per pamoką ir kad netrukdyčiau kitiems.2. Pamokoje nesidairysiu į šalis, nereplikuosiu, neužsiimsiu kita pašaline veikla.3. Padėsiu mokytojui klasėje palaikyti tvarką sudrausmindamas netinkamai besielgiančius mokinius.4. Jei pažeisiu klasėje nustatytas taisykles, pasiliksiu po pamokos aptarti savo elgesį su mokytoju.5. Laikysiuosi mokinio elgesio taisyklių. | TAMO dienynas(pastabos/pagyrimai)Mokinių pasiaiškinimaiDalykų mokytojų informacija klasės auklėtojui. |
| 4. Visada turiu visas reikalingas mokymosi priemones. | 1. Turėsiu visas pamokoms reikalingas priemones. | 1. Iš vakaro neskubėdamas susidėsiu visas pamokoms reikalingas priemones.2. Paprašysiu tėvų, kad iš vakaro man primintų pasitikrinti, patikrintų, ar turiu visas pamokoms reikalingas priemones. | TAMO dienynas(pastabos/pagyrimai)Dalykų mokytojų informacija klasės auklėtojui |
| 5. Laiku ir stropiai atlieku visus namų darbus. | 1. Laiku ir stropiai atliksiu visus namų darbus. | 1. Prieš ruošdamas namų darbus susitvarkysiu darbo vietą.2. Ruošdamas namų darbus neužsiimsiu kita veikla, pvz.: nežaisiu kompiuteriu.3. Pasiruošimo kontroliniam darbui neatidėsiu paskutinei dienai, susidarysiu tokių darbų grafiką ir jį pasidėsiu matomoje vietoje.4. Susiplanuosiu dienos darbus ir laikysiuosi darbotvarkės.5. Virš rašomojo stalo pasikabinsiu kalendorių, kuriame pasižymėsiu visus kontrolinius, atsiskaitomuosius darbus, ilgalaikes užduotis.6. Turėsiu atskirą užrašų knygutę, kurioje rašysiu svarbiausius savaitės darbus. Kai padarysiu darbą, jį išbrauksiu.7. Sunkiausius ir svarbiausius darbus užsirašysiu ant lipnių lapelių ir prisiklijuosiu juos matomoje vietoje.8. Padarysiu namų darbus tą pačią dieną, kai uždavė.9. Didelius darbus suskirstysiu mažesniais gabaliukais ir darysiu paeiliui po truputį.10. Susitarsiu su mokytojais, kad dienyne parašytų pastabą, kai nepadarysiu namų darbų.11. Jei nebūsiu atlikęs namų darbų, pasiliksiu po pamokų. | TAMO dienynas(pastabos/pagyrimai)Klasės auklėtojo pokalbis su tėvais |
| 6. Nevėluoju į pamokas, nepraleidžiu jų be pateisinamos priežasties. | 1. Nevėluosiu į pamokas.2. Nepraleisiu pamokų be pateisinamos priežasties. | 1. Susiplanuosiu savo dienotvarkę, kad išsimiegočiau ir laiku atsikelčiau.2. Laiku informuosiu klasės auklėtoją, jeigu nebūsiu mokykloje.3. Nebėgsiu iš pamokų.4. Stengsiuosi laiku pavalgyti, kad nepavėluočiau į pamokas.5. Iškart atnešiu pateisinimo lapelius klasės auklėtojui. | Lankomumo ataskaitos |
| 7. Palaikau draugiškus santykius su mokiniais, mokytojais. | 1. Būsiu draugiškas su mokytojais ir mokiniais. | 1. Sveikinsiuosi su mokytojais, draugais.2. Per pamokas netrukdysiu draugams mokytis, mokytojams – dirbti.3. Padėsiu klasės draugui, jei jis ko nors nesuprato.4. Nesityčiosiu, neįžeidinėsiu draugų.5. Atsiprašysiu, jei kartais pasielgčiau netinkamai. | TAMO dienynas(pastabos/pagyrimai) |
| 8. Turiu idėjų klasėje ir imuosi iniciatyvos joms įgyvendinti. | 1. Aktyviai dalyvausiu klasės veikloje.2. Organizuosiu klasėje................ | 1. Aktyviai dalyvausiu klasės renginiuose.2. Visada dalyvausiu klasės valandėlėse. | Pateikti pasiūlymai, organizuoti renginiai |
| 9. Per pertraukas ir po pamokų elgiuosi drausmingai, laikausi tvarkos. | 1. Laikysiuosi mokinio elgesio taisyklių (arba kurios nors konkrečiai) per pertraukas, po pamokų.2. Išmoksiu valdyti savo emocijas, stresą. | 1. Pažeidęs mokinio elgesio taisyklę,.........................2. Paieškosiu internete informacijos, kaip išmokti pasakyti „ne“ draugams, kviečiantiems parūkyti.3. Paprašysiu socialinio pedagogo patarimų, kaip išmokti valdyti emocijas. | Mokinių pasiaiškinimaiPokalbiai su klasės auklėtoju, socialiniu pedagogu |
| 10. Aktyviai dalyvauju neformaliojo švietimo ir/ar kitoje popamokinėje veikloje. | 1. Dalyvausiu ..........būrelio veikloje.2. Dalyvausiu gimnazijos renginiuose.3. Atsakingai vykdysiu socialinę veiklą.4. Įsijungsiu į savanorystės veiklas. | 1. Pasirinksiu ir lankysiu bent 1 būrelį gimnazijoje.2. Aktyviai dalyvausi gimnazijos renginiuose, padėsiu juos rengti.3. Socialinei veiklai skirsiu daugiau laiko, nei numatyta mano klasei.4. Pasidomėsiu savanorystės galimybėmis, pasirinksiu man tinkamas veiklas. | TAMO dienynas |

 Ignalinos r. Vidiškių gimnazijos

 mokinių individualios pažangos stebėjimo,

fiksavimo, analizavimo ir pagalbos mokiniui

 teikimo tvarkos aprašo

 4 priedas

**IGNALINOS R. VIDIŠKIŲ GIMNAZIJA**

**PAGALBOS MOKINIUI TEIKIMO PLANAS**

20.....-.....-.....

(data)

Mokinio vardas, pavardė...............................................................................................................

Klasė.....................Dalykas................................................................

Mokytojas..........................................................................................

Pagalbos teikimo priežastys:...............................................................................................................................................................................................................................................................................................................................................................................................................................................................................................................................................................................................................................................

Pagalbos teikimo laikas, formos ir būdai.......................................................................................................................................................................................................................................................................................................................................................................................................................................................................................................................................................................................................................................................

|  |  |  |  |  |
| --- | --- | --- | --- | --- |
| Eil.Nr. | Konsultacijų data | Turinys | Padaryta pažanga | Pastabos |
|  |  |  |  |  |
|  |  |  |  |  |
|  |  |  |  |  |

Susipažinau.............................................................................................................................................

(Parašas) Mokinio vardas ir pavardė

Susipažinau.............................................................................................................................................

(Parašas) Vieno iš tėvų (globėjų, rūpintojų) vardas ir pavardė

SUDERINTA

Audrius Krikščionaitis,

mokymosi pagalbos teikimo koordinatorius

20.....-.....-.....

 Ignalinos r. Vidiškių gimnazijos

 mokinių individualios pažangos stebėjimo,

fiksavimo, analizavimo ir pagalbos mokiniui

 teikimo tvarkos aprašo

 5 priedas

**MOKINIO INDIVIDUALIOS PAŽANGOS STEBĖJIMO DUOMENYS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė) (programos pavadinimas)

|  |  |  |  |  |
| --- | --- | --- | --- | --- |
| Dalyko pavadinimas | .......klasės dalyko metinis įvertinimas | .......klasės dalyko metinis įvertinimas | .......klasės dalyko metinis įvertinimas | .......klasės dalyko metinis įvertinimas |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\_\_\_\_\_\_\_\_\_\_\_\_\_\_\_\_\_\_\_